Fil-lejl bejn il-Ħadd u t-Tnejn il-qamar kien eqreb lejn id-dinja. Għaldaqstant dan il-qamar magħruf bħala ‘supermoon’ deher mal-15 fil-mija akbar u 30 fil-mija iktar imdawwal. Kif juri l-filmat, ħafna minn madwar id-dinja, segwew u apprezzaw dan il-fenomenu inkluż f’Malta. F’kummenti lil tvm.com.mt Leonard Ellul Mercer, li ilu aktar minn 20 sena jistudja dwar fenomeni bħal dawn, spjega li dan mhux fenomenu rari, tant li din is-sena diġa seħħ tliet darbiet. Il-qamar kien mat-357,000 kilometru ‘il bogħod mid-dinja. Is-Sur Ellul Mercer qal li kontra dak li ħafna jaħsbu m’hemmx rabta bejn diżastri naturali bħal tsunami u terremoti mal-fatt li l-qamar jkun eqreb lejn id-dinja.